Page:Scotland's skaith, or, The sad effects of drunkenness (2).pdf/13

 13

Fast owre fallowed lea ſhe brattled, Deep ſhe wade through bọg and burn, Sair wi ſteep and craig ſhe battled, Till ſhe reached the hoped ſojourn.

Proud, 'mang ſcenes of ſimple Nature, Stately auld a manſion ſgood On a bank, whaſe ſylvan feature, Smiled owre the roaring flood.

Simmer here, in varied beauty, Late her flowry mantle ſpread, Whar auld cheſnut, ake, and yew tree Mingling, lent their friendly ſhade.

Blaſted now wi Winter's ravage, A' their gaudy livery caſt, Wood and glen in wailings ſavage, Sung and howled to ilka blaſt,

Darkneſs ſtalked wi fancy terror, Mountains' moved and caſtle rocked, Jean, half dead wi toil and horror, Reached the door and loudly knocked.

Wha thus rudely wakes the ſleeping? Cryed a voice wi angry grane; Help! oh help! quo Jeanie, weeping, Help my infants, or they're gane.

Nipt wi cauld, wi hunger fainting, Baith lie ſpeechless on the lea! Help! quo Jeanie, loud lamenting, Help my lammies, or they'll die.